אל המחר
הבט סביב וראה לאן תוביל את עצמך,; רק אל תביט אל העבר, הרי שכח אותך.; את ההוה אינך רואה כי הוא בתוכך,; לכן חפש את המחר המחכה לך.; וכשתפגוש את המחר, חייך אליו בחום,; קבל אותו עם כל הלב, ברכהו לשלום ; הזמן אותו אל תוך ביתך ותן לו קצת מקום,; לתוך לבך הכנס אותו ובדמך יזרום.; כי המחר הוא יום חדש, זורח ומאיר; ובכנפיו יביא תקווה כי הוא תמיד צעיר.; מבטיח הוא עולם אחר, יפה וטוב יותר,; אז לך אליו מהר-מהר, עליו אל תוותר.; העבר משאיר לך רק זכרונות מרים,; רגעים שבהווה, מיד הם נעלמים ; רק המחר הוא שנותן הטעם לחיים,; רק הוא מביא לנו ימים הרבה יותר יפים.; עליו אפשר להתרפק בחלומות רבים,; לבנות עליו גם ארמונות בפז מרוצפים ; אפשר לשמור אותו עמוק-עמוק בפנים,; או לספר עליו תמיד לכל האנשים.; כי המחר...; 